145. ΝΟΜΟΣ υπ’ αριθ. 1578 της 18/23 Δεκ. 1985 (ΦΕΚ Α΄ 219) Κύρωση του Κώδικα κατάστασης των δικαστικών λειτουργών και άλλες διατάξεις. Καταργήθηκε από την περίπτ. ε΄ άρθρ. 113 Νόμ. 1756/24-26 Φεβρ. 1988 (ΦΕΚ Α΄ 35), τόμ. 6 σελ. 109, εκτός από τα άρθρ. 66 έως 68, 71 έως 73 και 85 έως 87 τα οποία διατηρήθηκαν προσωρινά σε ισχύ έως ότου εκδοθεί το Π.Δ/γμα που προβλέπεται από το άρθρ. ΙΙΙ του άνω Νόμ. 1756/88. Μέρος δεύτερο ΕΙΔΙΚΕΣ ΔΙΑΤΑΞΕΙΣ Κεφάλαιο ΙΓ΄. Δικαστικοί λειτουργοί του Συμβουλίου της Επικρατείας Διαγωνισμός-Εξεταστική επιτροπή Άρθρ.66.-1.Σε θέση δόκιμου εισηγητή του Συμβουλίου της Επικρατείας διορίζεται αυτός που πέτυχε στο σχετικό διαγωνισμό. Ο διαγωνισμός γίνεται από επιτροπή που αποτελείται από τρεις αντιπροέδρους ή συμβούλους Επικρατείας, οι οποίοι ορίζονται με τους αναπληρωτές τους από τον πρόεδρο του Συμβουλίου της Επικρατείας. 2.Γραμματέας της επιτροπής ορίζεται ο γραμματέας του Συμβουλίου της Επικρατείας ή προϊστάμενος τμήματος της γραμματείας του Συμβουλίου της Επικρατείας με τον αναπληρωτή του. Ποιοι γίνονται δεκτοί στο διαγωνισμό. Άρθρ.67.-Γίνονται δεκτοί στο διαγωνισμό πτυχιούχοι νομικής σχολής, εφόσον παρακολούθησαν επί ένα έτος ευδόκιμα τις εργασίες του Συμβουλίου της Επικρατείας, όπως ορίζεται εκάστοτε από τις κείμενες διατάξεις, ή άσκησαν το δικηγορικό λειτούργημα τουλάχιστον επί διετία ή παρακολούθησαν για ένα τουλάχιστον έτος μεταπτυχιακά μαθήματα δημόσιου δικαίου σε πανεπιστήμιο της ημεδαπής ή αλλοδαπής και έλαβαν δίπλωμα μεταπτυχιακώνσπουδών ύστερα από ειδικές εξετάσεις ή έχουν αναγνωρισμένο διδακτορικό δίπλωμα σε θέμα που ανάγεται στην εξεταστέα ύλη ή είναι δικαστικοί λειτουργοί με ετήσια τουλάχιστον υπηρεσία ή είναι δικαστικοί ή διοικητικοί υπάλληλοι με τριετή τουλάχιστον υπηρεσία μετά την απόκτηση του πτυχίου. Σελ. 294,726(β) Τεύχος Ι-32 Σελ. 34 Διεξαγωγή διαγωνισμού Άρθρ.68.-1.Ο διαγωνισμός προκηρύσσεται μόνο για τις θέσεις εισηγητών που είναι κενές κατά την προκήρυξή του, ο πίνακας όμως των επιτυχόντων στο διαγωνισμό ισχύει για ένα έτος από τη δημοσίευσή του στην Εφημερίδα της Κυβερνήσεως. 2.Ο διαγωνισμός περιλαμβάνει γραπτή και προφορική εξέταση στα εξής μαθήματα: α)Συνταγ-ματικό και διοικητικό δίκαιο, β)δημοσιονομικό δίκαιο, φορολογικό δίκαιο και στοιχεία λογιστικής, γ)διοικητική και φορολογική δικονομία, δ)στοιχεία δημόσιου διεθνούς δικαίου και στοιχεία ευρωπαϊκού κοινοτικού δικαίου, ε)αστικό δίκαιο, στ)στοιχεία εμπορικού δικαίου, ζ)στοιχεία εργατικού δικαίου, η)πολιτική δικονομία και θ)γενικές αρχές κοινωνικής ασφάλισης. Οι υποψήφιοι εξετάζονται γραπτώς υποχρεωτικά σε μία από τις γλώσσες: αγγλική, γαλλική, γερμανική, ιταλική και προαιρετικά και σε άλλη ή άλλες απ’ αυτές τις γλώσσες, για αύξηση του βαθμού της ξένης γλώσσας κατά μία ή περισσότερες μονάδες, ανάλογα με τον αριθμό των ξένων γλωσσών στις οποίες ο υποψήφιος εξετάζεται προαιρετικά. 3.Με π.δ/τα, που εκδίδονται ύστερα από πρόταση του Υπουργού Δικαιοσύνης και σύμφωνη γνωμοδότηση της ολομέλειας του Συμβουλίου της Επικρατείας, καθορίζονται ο τρόπος προκήρυξης του διαγωνισμού, οι αναγκαίες δημοσιεύσεις, ο τρόπος υποβολής των αιτήσεων και δικαιολογητικών, ο έλεγχος των προσόντων, η διεξαγωγή του διαγωνισμού κατά δύο στάδια (προκριματικό και οριστικό), η βαθμολογία, η εξαγωγή των αποτελεσμάτων, η ανακήρυξη των επιτυχόντων και η σειρά κατάταξης στο σχετικό πίνακα σε περίπτωση ισοβαθμίας, όπως και κάθε αναγκαία λεπτομέρεια. Με όμοια π.δ/τα ρυθμίζεται ο τρόπος ασκήσεως στο Συμβούλιο της Επικρατείας των υποψήφιων εισηγητών. Μέχρι να εκδοθούν τα παραπάνω δ/τα εφαρμόζονται οι κείμενες διατάξεις εφόσον δεν καταργούνται ή τροποποιούνται με τον παρόντα νόμο. 6.Γ.α.145 Δικαστικοί Λειτουργοί - Εθνική Σχολή Δικαστών Κεφάλαιο ΙΔ΄. Δικαστικοί λειτουργοί τακτικών διοικητικών δικαστηρίων Διαγωνισμός-Εξεταστική επιτροπή Άρθρ.71.-1.Σε θέση παρέδρου πρωτοδικείου των τακτικών διοικητικών δικαστηρίων διορίζεται αυτός που πέτυχε στο σχετικό διαγωνισμό. Ο διαγωνισμός γίνεται από επιτροπή που αποτελείται από α)τον πρόεδρο του Συμβουλίου της Επικρατείας ή το νόμιμο αναπληρωτή του, ως πρόεδρο, β)ένα σύμβουλο της Επικρατείας που ορίζεται με τον αναπληρωτή του από την ολομέλεια του Συμβουλίου της Επικρατείας, γ)δύο προέδρους εφετών διοικητικών δικαστηρίων που ορίζονται με τους αναπληρωτές τους από το Ανώτατο Δικαστικό Συμβούλιο Διοικητικής Δικαιοσύνης και δ)έναν καθηγητή του αστικού ή εμπορικού δικαίου του Πανεπιστημίου Αθηνών που ορίζεται με τον αναπληρωτή του από την οικεία σχολή. 2.Χρέη γραμματέα εκτελεί δικαστικός υπάλληλος των τακτικών διοικητικών δικαστηρίων με βαθμό γραμματέα εφετών α΄ ή β΄ τάξεως, που ορίζεται από τον προϊστάμενο του Διοικητικού Εφετείου Αθηνών. Ποιοι γίνονται δεκτοί στο διαγωνισμό Άρθρ.72.-1.Γίνονται δεκτοί στο διαγωνισμό α)δικηγόροι ή ειρηνοδίκες που έχουν έναν τουλάχιστο χρόνο υπηρεσίας ή αυτοί που έχουν διατελέσει δικηγόροι ή ειρηνοδίκες για έναν τουλάχιστο χρόνο, β)οι κάθε βαθμού υπάλληλοι όλων των κλάδων της γραμματείας των δικαστηρίων και εισαγγελιών, αφού συμπληρώσουν δύο χρόνια υπηρεσίας μετά τη λήψη πτυχίου νομικού τμήματος πανεπιστημίου ή ένα χρόνο, εφόσον έχουν τριετή συνολική υπηρεσία δικαστικού υπαλλήλου. Διεξαγωγή διαγωνισμού Άρθρ.73.-1.Ο διαγωνισμός ενεργείται αποκλειστικά και μόνο για την πλήρωση των κενών θέσεων παρέδρων πρωτοδικείου. Σαν κενές θέσεις θεωρούνται όλες οι κενές θέσεις τακτικών διοικητικών δικαστών, από τον ανώτατο μέχρι τον κατώτατο βαθμό που υπάρχουν κατά το χρόνο της προκήρυξης του διαγωνισμού. Στις κενές θέσεις υπολογίζονται κι αυτές που θα προκύψουν κατά την 30ή Ιουνίου του έτους της έναρξης του διαγωνισμού με την αποχώρηση τακτικών διοικητικών δικαστών λόγω ορίου ηλικίας. Στην υπουργική απόφαση προκήρυξης πρέπει να μνημονεύεται ο αριθμός των θέσεων που θα πληρωθούν με το διαγωνισμό. 2.Ο διαγωνισμός περιλαμβάνει γραπτή και προφορική εξέταση στα εξής μαθήματα: α)Συνταγματικό και διοικητικό δίκαιο και στοιχεία ευρωπαϊκού κοινοτικού δικαίου, β)φορολογικό δίκαιο, δημόσια οικονομία και στοιχεία λογιστικής,  γ)αστικό και εμπορικό δίκαιο και δ)διοικητική, φορολογική και πολιτική δικονομία. Προαιρετική είναι η εξέταση σε μια ή περισσότερες από τις γλώσσες αγγλική, γαλλική, γερμανική και ιταλική. Η εξέταση αυτή είναι γραπτή και προφορική και γίνεται από μέλος της επιτροπής ή από ειδικό εξεταστή που ορίζει ο πρόεδρος της επιτροπής. Η επιτυχής εξέταση στην ξένη γλώσσα με βαθμό τουλάχιστον «λίαν καλώς» προσαυξάνει το σύνολο της βαθμολογίας αυτού που ευδοκίμησε στο διαγωνισμό με μια κλασματική μονάδα (1/5) για κάθε ξένη γλώσσα. 3.Με π.δ/τα, που εκδίδονται ύστερα από πρόταση του Υπουργού Δικαιοσύνης και σύμφωνη γνωμοδότηση της ολομέλειας του Συμβουλίου της Επικρατείας, καθορίζονται ο τρόπος προκήρυξης του διαγωνισμού, οι αναγκαίες δημοσιεύσεις, ο τρόπος υποβολής των αιτήσεων και δικαιολογητικών, ο έλεγχος των προσόντων των υποψηφίων, ο τρόπος διενέργειας του διαγωνισμού και εξαγωγής των αποτελεσμάτων, η ανακήρυξη των επιτυχόντων και η σειρά κατάταξής τους στο σχετικό πίνακα σε περίπτωση ισοβαθμίας, όπως και κάθε άλλη αναγκαία λεπτομέρεια. Μέχρι να εκδοθούν τα παραπάνω δ/τα εφαρμόζονται οι κείμενες διατάξεις, εφόσον δεν καταργούνται ή τροποποιούνται με τον παρόντα νόμο. Κεφάλαιο ΙΣΤ΄. Δικαστικοί λειτουργοί του Ελεγκτικού Συνεδρίου ΤΜΗΜΑ Α΄ Διορισμός-Προαγωγός Δόκιμοι εισηγητές-διαγωνισμός, εξεταστική επιτροπή Άρθρ.85.-1.Οι θέσεις των δόκιμων εισηγητών του Ελεγκτικού Συνεδρίου συμπληρώνονται με το διορισμό αυτών που πέτυχαν στο σχετικό διαγωνισμό. Ο διαγωνισμός γίνεται από επιτροπή που αποτελείται από τρεις αντιπροέδρους ή συμβούλους του Ελεγκτικού Συνεδρίου, οι οποίοι ορίζονται με τους αναπληρωτές τους από τον πρόεδρο του Ελεγκτικού Συνεδρίου. 2.Γραματέας της επιτροπής ορίζεται ο γραμματέας του Ελεγκτικού Συνεδρίου ή ο νόμιμος αναπληρωτής του. Προσόντα υποψηφίων Άρθρ.86.-Γίνονται δεκτοί στο διαγωνισμό α)δικαστικοί λειτουργοί με ετήσια τουλάχιστον υπηρεσία, β)δικηγόροι που έχουν ασκήσει το δικηγορικό λειτούργημα τουλάχιστον επί διετία και γ)υπάλληλοι του Ελεγκτικού Συνεδρίου που έχουν πτυχίο νομικού τμήματος Πανεπιστημίου και δεκαετή τουλάχιστον υπηρεσία. (Αντί για τη σελ. 294,727(γ) Σελ. 294,727(δ) Τεύχος 1126-Σελ. 109 Δικαστικοί Λειτουργοί - Εθνική Σχολή Δικαστών 6.Γ .α.145 Διεξαγωγή διαγωνισμού Άρθρ.87.-1.Ο διαγωνισμός προκηρύσσεται μόνο για τις θέσεις δόκιμων εισηγητών που είναι κενές κατά την προκήρυξή του, ο πίνακας όμως των επιτυχόντων στο διαγωνισμό ισχύει για ένα χρόνο από τη δημοσίευσή του στην Εφημερίδα της Κυβερνήσεως. 2.O διαγωνισμός περιλαμβάνει γραπτή και προφορική εξέταση στα εξής μαθήματα: α) Συνταγματικό δίκαιο, β)διοικητικό δίκαιο, γ) δημοσιονομικό δίκαιο και οργανισμό του Ελεγκτικού Συνεδρίου, δ) συνταξιοδοτικό δίκαιο δημόσιων υπαλλήλων και υπαλλήλων νομικών προσώπων δημόσιου δικαίου, ε)αστικό δίκαιο και στ)πολιτική δικονομία. 3.Με π.δ/τα, που εκδίδονται ύστερα από πρόταση του Πρωθυπουργού και σύμφωνη γνωμοδότηση της ολομέλειας του Ελεγκτικού Συνεδρίου, καθορίζονται ο τρόπος προκήρυξης του διαγωνισμού, οι αναγκαίες δημοσιεύσεις, ο τρόπος υποβολής των αιτήσεων και δικαιολογητικών, ο έλεγχος των προσόντων, η διεξαγωγή του διαγωνισμού, η βαθμολογία, η εξαγωγή αποτελεσμάτων, η ανακήρυξη των επιτυχόντων και η σειρά κατατάξεως στο σχετικό πίνακα σε περίπτωση ισοβαθμίας, όπως και κάθε αναγκαία λεπτομέρεια. 